stanford-oval/wikipedia huggingface dataset:
วิธีการปกครอง
ตัวอย่างการนำไปใช้ในประเทศไทย

การจัดการปกครองเป็นหลักการที่ถูกนำมาใช้ในประเทศไทยในชื่อ “ธรรมาภิบาล” (good governance) หลังจากเกิดวิกฤติเศรษฐกิจ ปี พ.ศ. 2539-40 จากข้อบังคับในการกู้เงินจากกองทุนการเงินระหว่างประเทศ (International Monetary Fund: IMF) และนำมาใช้ปฏิบัติผ่านกฎหมายหลักคือรัฐธรรมนูญฉบับประชาชน ปี พ.ศ. 2540 โดยต้องการให้ภาครัฐบริหารงานได้อย่างมีประสิทธิภาพ มีความรับผิดชอบต่อสาธารณะ มีความโปร่งใส ตรวจสอบได้จากองค์กรอิสระ และเน้นการมีส่วนร่วมของภาคประชาชน อีกทั้งยังต้องส่งเสริมการกระจายอำนาจด้วย
ความเข้าใจที่แตกต่างกันของคำว่าธรรมาภิบาล สามารถแยกได้เป็น 3 สำนัก คือ
ธรรมาภิบาลขององค์การระหว่างประเทศ ในฐานะเครื่องมือในการพัฒนา ทั้งการมีความรับผิดชอบต่อสาธารณะ สิทธิมนุษยชน หลักนิติธรรม การพัฒนาอย่างยั่งยืน และหลักตลาดเสรี
ธรรมาภิบาลของนักวิชาการด้านรัฐประศาสนศาสตร์ มองว่าเป็นแนวทางของรัฐในศตวรรษ 21 ที่จำเป็นต้องทำงานในแนวระนาบมากขึ้น ต้องคำนึงถึงผู้มีส่วนได้เสีย และปฏิสัมพันธ์กับภาคส่วนทางธุรกิจและสังคมมากยิ่งขึ้น ทั้งในด้านการทำงานร่วมกันและการตรวจสอบ
ธรรมาภิบาลในฐานะมิติด้านการบริหาร จะเน้นในเรื่องของความรับผิดชอบต่อบรรษัทของผู้บริหาร ที่จำเป็นต้องมีให้กับผู้ถือหุ้น นิยามลักษณะนี้หลายครั้งเชื่อมโยงกับคำว่าบรรษัทภิบาล (Corporate governance)
การจัดการปกครองที่ดี (good governance) หรือ ธรรมาภิบาล ที่ถูกแปลมาในภาษาไทยนั้นอาจถูกเรียกแตกต่างกันออกไปว่าเป็น “ธรรมารัฐ” (เช่นใน “ธรรมรัฐแห่งชาติ” ของธีรยุทธ บุญมี หรือ “ธรรมรัฐกับสังคมไทย” ของอานันท์ ปันยารชุน หรือ “แนวคิดและวาทกรรมว่าด้วยธรรมรัฐแห่งชาติ” ของนฤมล ทับจุมพล) หรือ “ธรรมราษฎร์” (เช่นใน “ธรรมรัฐและธรรมราษฎร์กับองค์กรประชาคม” ของอมรา พงศาพิชญ์) หรือ “การบริหารกิจการบ้านเมืองที่ดี” (ซึ่งเป็นชื่อที่ใช้กันในทางกฎหมาย อันปรากฏอยู่ในร่างพระราชบัญญัติว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546)
อย่างไรก็ดี การนำหลักการจัดการปกครองมาใช้ในสังคมไทยกลับพบกับปัญหามากมาย ทั้งเรื่องการทำให้หลักการดังที่กล่าวมาเป็นการปฏิบัติจริง และปัญหาในระบบราชการ ไปจนถึงปัญหาการใช้คำที่สับสนไปมาระหว่างคำว่า “การจัดการปกครอง” คือ governance แต่ในความเข้าใจของสังคมไทยจะรวมถึง “การบริหารกิจการบ้านเมืองที่ดี” และ “ธรรมาภิบาล” ซึ่งตามคำศัพท์คือคำว่า good governance แต่ตามความหมายสากล good governance เป็นเพียงส่วนหนึ่งของ governance เท่านั้น ความสับสนนี้จึงเป็นเรื่องของการใช้คำ และปัญหาในเรื่องการแปลว่า “ธรรมาภิบาล” ทำให้สับสนว่าเกี่ยวข้องกับธรรมะหรือหลักศาสนาพุทธหรือไม่ ทั้งที่ความจริงแล้วหลักการจัดการปกครองแทบจะไม่มีส่วนใดเกี่ยวกับหลักศาสนาเลย
คำว่าการจัดการปกครองที่ใช้กันอยู่ในสังคมไทยมีปัญหาในสองด้าน กล่าวคือ ด้านแรกเป็นปัญหาของการแปลที่สับสบระหว่างคำว่าการจัดการปกครอง การบริหารกิจการบ้านเมืองที่ดี และธรรมาภิบาล ส่วนปัญหาอีกด้านหนึ่งซึ่งสำคัญกว่า คือ ปัญหาในการนำไปปฏิบัติจริง การจัดการปกครองแทบจะยังไม่เคยเกิดขึ้นในสังคมไทยที่รวมศูนย์อำนาจ ขาดความโปร่งใส ไม่มีกลไกในการตรวจสอบถ่วงดุล และท้องถิ่นยังไม่มีอำนาจอย่างแท้จริง
วินโดวส์ 3.0

| --- | --- |

ภาพหน้าจอของ วินโดวส์ 3.0
ผู้พัฒนา: ไมโครซอฟท์
ตระกูลระบบปฏิบัติการ: ไมโครซอฟท์ วินโดวส์
รหัสต้นฉบับ: Closed source
เผยแพร่สู่กระบวนการผลิต: 22 พฤษภาคม พ.ศ. 2533
รุ่นล่าสุด: 3.11 / 22 พฤษภาคม พ.ศ. 2533
รุ่นทดลองล่าสุด: 3.00a / 20 ตุลาคม พ.ศ. 2534
สัญญาอนุญาต: Microsoft EULA
สถานะการสนับสนุน
หยุดการสนับสนุนตั้งแต่ 31 ธันวาคม พ.ศ. 2544
วินโดวส์ 3.0 เป็นรุ่นต่อจากวินโดวส์ 2.0 ได้ออกวางจำหน่ายวันที่ 22 พฤษภาคม พ.ศ. 2533 (ค.ศ. 1990) ซึ่งมีการปรับเปลี่ยนส่วนต่อประสานกราฟิกกับผู้ใช้ขึ้นมาใหม่ รวมถึงพัฒนาความสามารถทางเทคนิคอย่างการบริหารจัดการหน่วยความจำ เพื่อใช้ประโยชน์จากหน่วยประมวลผลอินเทล 80286 และ 80386
โปรแกรมออกแบบสำหรับดอสสามารถรันได้ในวินโดวส์ อย่างไรก็ตามเกมส่วนใหญ่ยังต้องการเข้าถึงดอสโดยตรง โปรแกรมบริหารไฟล์เดิมบนดอสนั้น ได้ถูกแทนที่ด้วยโปรแกรม "Program Manager" และ "File Manager" ซึ่งออกแบบมาสำหรับวินโดวส์ตั้งแต่รุ่น 3.0 โดยเฉพาะ ทำให้การเรียกใช้โปรแกรมต่างๆ ง่ายขึ้น โปรแกรมย่อยหลายโปรแกรมได้รวมมาในวินโดวส์รุ่นนี้อย่างเช่น โน้ตแพด Calculator และ Solitaire เป็นต้น
ดูเพิ่ม

ไมโครซอฟท์ วินโดวส์
↑  http://support.microsoft.com/kb/32905
วิทยา มีวุฒิสม

ศาสตราจารย์ วิทยา มีวุฒิสม (22 กันยายน 2492 - ) เกิดที่จังหวัดพระนครศรีอยุธยา เป็นนักวิทยาศาสตร์ชาวไทย ที่มีผลงานการวิจัยทางด้านจุลชีววิทยาและเทคโนโลยีชีวภาพโดยเฉพาะการสร้างองค์ความรู้ใหม่และนำไปประยุกต์ใช้ประโยชน์ในภาคอุตสาหกรรม เป็นที่ปรึกษาหลายบริษัทและนักจัดรายการวิทยุ ร่วมดำเนินรายการ "ตอบปัญหาสุขภาพ" ที่สถานีวิทยุ วพท. AM Stereo 792 MHz เพื่อให้ความรู้ด้านสมุนไพร และการดูแลสุขภาพสำหรับประชาชน ปัจจุบันศาสตราจารย์ วิทยา มีวุฒิสม หรือ ศาสตราจารย์ ดร.วิทยา มีวุฒิสม ดำรงตำแหน่งศาสตราจารย์ระดับ 10 ภาควิชาจุลชีววิทยา คณะวิทยาศาสตร์ มหาวิทยาลัยมหิดล สมรสกับนางณัฐฐิฌา มีวุฒิสม มีบุตรและธิดา  2 คน
การศึกษา

พ.ศ. 2514 - จบปริญญาตรี สาขาเทคนิคการแพทย์ (เกียรตินิยม) จากมหาวิทยาลัยมหิดล
พ.ศ. 2516 - จบปริญญาโท สาขาจุลชีววิทยา มหาวิทยาลัยมหิดล
พ.ศ. 2521 - จบปริญญาเอก สาขาจุลชีววิทยา จาก มหาวิทยาลัยอินดีแอนา สหรัฐอเมริกา ด้วยทุนของมูลนิธิร็อกกี้เฟลเลอร์
พ.ศ. 2527-2528 - ศึกษาหลังปริญญาเอก (Post Doctoral) จากมหาวิทยาลัยลิเวอร์พูล สหราชอาณาจักร ด้วยทุน The Royal Society, Developing Country Fellowships Scheme
การทำงาน

พ.ศ. 2516-2523 - อาจารย์ประจำภาควิชาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2523-2526 - ผู้ช่วยศาสตราจารย์  ภาควิชาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2526-2539 - รองศาสตราจารย์  ภาควิชาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2534-2538 - ผู้อำนวยการ โครงการวิจัยและพัฒนาเทคโนโลยีชีวภาพ สถาบันวิจัยและพัฒนาวิทยาศาสตร์และเทคโนโลยี มหาวิทยาลัยมหิดล
พ.ศ. 2539-ปัจจุบัน - ศาสตราจารย์  ภาควิชาจุลชีววิทยา คณะวิทยาศาสตร์ มหาวิทยาลัยมหิดล
พ.ศ. 2548-2554 - หัวหน้าภาควิชาจุลชีววิทยา คณะวิทยาศาสตร์ มหาวิทยาลัยมหิดล
ที่ปรึกษาหน่วยงานของรัฐและเอกชน
พ.ศ. 2530-2545 - ที่ปรึกษาบริษัท Medegloves Ltd.
พ.ศ. 2532 - ที่ปรึกษาองค์การ UNESCO เป็น Short-term consultant เรื่องเทคโนโลยีชีวภาพ ที่ประเทศมาเลเซีย
พ.ศ. 2534-2535 - ที่ปรึกษาบริษัท Hydrodyne Biotechnology
พ.ศ. 2535-2536 - ที่ปรึกษาปริษัท T.C. Union Agrotech ในโครงการวิจัยการผลิตจุลชีพเพื่อใช้บำบัดน้ำเสีย
พ.ศ. 2545-2547 - ที่ปรึกษาปริษัท V.C.N. Manufacturing Co.Ltd.
พ.ศ. 2548-2549 - ที่ปรึกษาบริษัท Thai Hospital Products Co.Ltd.
พ.ศ. 2541-ปัจจุบัน - ที่ปรึกษาบริษัท กรีนการ์เดียน จำกัด เป็นผู้ร่วมดำเนินรายการ "ตอบปัญหาสุขภาพ" ที่สถานีวิทยุ วพท. AM Stereo 792 MHz เพื่อให้ความรู้ด้านสมุนไพร และการดูแลสุขภาพสำหรับประชาชน
ผลงานวิจัย

ศ.ดร.วิทยา มีวุฒิสม มีผลงานวิจัยที่ตีพิมพ์เผยแพร่ในวารสารวิชาการระดับนานาชาติ จำนวน 54 เรื่อง และสิทธิบัตร จำนวน 4 เรื่อง เป็นผลงานด้านเทคโนโลยีชีวภาพที่สร้างองค์ความรู้ใหม่และนำไปประยุกต์ใช้ประโยชน์ในภาคอุตสาหกรรมได้ เช่น การค้นพบเอนไซม์ D-phenylglycine aminotransferase ซึ่งเป็นเอนไซม์สำคัญในการเปลี่ยนโครงสร้างทาง stereo-isomer ของกรดอะมิโนแบบใหม่ ซึ่งสามารถนำไปประยุกต์ใช้ในอุตสาหกรรมการผลิตสาร side chains เพื่อใช้ผลิตยาปฏิชีวนะกึ่งสังเคราะห์ในกลุ่ม beta-lactam ได้  นับได้ว่า ศ.ดร. วิทยา มีวุฒิสม เป็นผู้บุกเบิกงานด้านนี้เป็นคนแรก และได้ทำการศึกษาตั้งแต่ต้น คือการหาเอนไซม์พิเศษนี้ ไปจนถึงการศึกษายีน ตลอดจนโครงสร้างสามมิติของเอนไซม์ตัวนี้ การปรับปรุงสายพันธุ์เชื้อจุลินทรีย์ Bacillus megaterium โดยใช้เทคนิคพันธุวิศวกรรมเพื่อผลิตเอนไซม์ penicillin acylase ให้ได้ในปริมาณที่สูงกว่าเดิม และการตรึงเอนไซม์ที่เหมาะสมยังเป็นผลงานที่มีคุณค่ายิ่งต่ออุตสาหกรรมการผลิตยาของประเทศ เนื่องจาก penicilline acylase เป็นเอนไซม์สำคัญในการผลิตสารตัวกลางสำหรับการผลิตยา penicillin กึ่งสังเคราะห์ ซึ่งจะช่วยลดต้นทุนการผลิตยาในกลุ่มเพนนิซิลิน และลดการนำเข้ายาจากต่างประเทศได้ในอนาคต การวิจัยและพัฒนาการผลิต probiotics และเอนไซม์ช่วยย่อย เพื่อใช้เสริมในอาหารสัตว์ทดแทนการใช้ยาปฏิชีวนะ อันจะนำไปสู่ผลลัพธ์ที่สำคัญมากในการแก้ปัญหาการตกค้างของยาปฏิชีวนะในอาหารสัตว์ของประเทศได้เป็นอย่างดี
โครงการวิจัยของ ศ.ดร.วิทยา มีวุฒิสม ที่ได้รับการสนับสนุนจากแหล่งสนับสนุนทุนวิจัยต่างๆทั้งในและต่างประเทศ ได้แก่
การนำวัสดุเหลือใช้ทางการเกษตร มาเพิ่มคุณค่าของโปรตีนเพื่อใช้เป็นอาหารสัตว์
การค้นหายาปฏิชีวนะใหม่จากเชื้อ Streptomyces ที่แยกได้จากดิน
การวิจัยและพัฒนาการผลิต 6-aminopenicillanic acid โดยการใช้เอนไซม์เทคโนโลยี
งานวิจัยด้านพัฒนาการใช้ยีสต์ และ lactic acid bacteria ในอาหารสัตว์
การวิจัยและพัฒนาการผลิต 7-ACA และ 7-ADCA โดยขบวนการทางเทคโนโลยีชีวภาพ
การศึกษาเอนไซม์ที่พบใหม่ ซึ่งแสดงคุณสมบัติ D-phenylglycine-L-glutamate aminotransferase
งานวิจัยและพัฒนาการผลิต probiotics และเอนไซม์ไฟเทสเพื่อใช้เสริมในอาหารไก่
การศึกษาวิจัยและพัฒนาการใช้ microbial 3-phytase และ 6-phytase ร่วมกันในอุตสาหกรรมสัตว์ปีกในประเทศไทย
ไฟเทสและพอลิแซกคาไรด์ ไฮโดรเลส จากเมตาจีโนม
เกียรติคุณและรางวัล

พ.ศ. 2527-2528 - Research Fellow of the University of Liverpool
พ.ศ. 2531 - รับพระราชทานรางวัลมหาวิทยาลัยมหิดล สาขาการวิจัย
พ.ศ. 2539 - รางวัลปาฐกถาอายิโน๊ะโม๊ะโต๊ะ
พ.ศ. 2540 - รางวัลศิษย์เก่าดีเด่น ของคณะเทคนิคการแพทย์ มหาวิทยาลัยมหิดล
พ.ศ. 2546 - รางวัลวิทยาศาสตร์และเทคโนโลยี ของมูลนิธิโทเรเพื่อการส่งเสริมวิทยาศาสตร์ประเทศไทย
พ.ศ. 2547 - รางวัลศิษย์เก่าดีเด่น โรงเรียนอยุธยาวิทยาลัย
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เหรียญจักรพรรดิมาลา (ร.จ.พ.)
วิทยา ศุภพรโอภาส

| วิทยา ศุภพรโอภาส |
| --- | --- |
เกิด: 9 กันยายน พ.ศ. 2492
เสียชีวิต: 18 เมษายน พ.ศ. 2565 (72 ปี)
สาเหตุเสียชีวิต: ภาวะสมองตาย
ศิษย์เก่า: มหาวิทยาลัยรามคำแหง
อาชีพ: ดีเจ ผู้อำนวยการสร้างภาพยนตร์ ผู้เขียนบทภาพยนตร์ นักแสดง พิธีกร ยูทูบเบอร์
คู่สมรส: นัยนา ศุภพรโอภาส
บุตร: 3 (รวมถึง ศุภวิทย์ ศุภพรโอภาส)
วิทยา ศุภพรโอภาส (9 กันยายน พ.ศ. 2492 - 18 เมษายน พ.ศ. 2565) หรือที่รู้จักกันทั่วไปในนาม เสี่ยแหบ เป็นอดีตนักจัดรายการวิทยุ ผู้อำนวยการสร้างภาพยนตร์ ผู้เขียนบทภาพยนตร์ นักแสดง และพิธีกรชาวไทย เป็นอดีตที่ปรึกษาบริษัทนิธิทัศน์ โปรโมชั่น อดีตผู้บริหารบริษัท เอ็มสแควร์ ผู้ก่อตั้งคลื่นวิทยุลูกทุ่งเอฟเอ็ม และอดีตอุปนายกและรองประธานสมาพันธ์สมาคมภาพยนตร์แห่งชาติ
ประวัติ

วิทยาเกิดเมื่อวันที่ 9 กันยายน พ.ศ. 2492 จบการศึกษาระดับปริญญาตรีศิลปศาสตรบัณฑิตจากคณะรัฐศาสตร์ มหาวิทยาลัยรามคำแหง ด้านชีวิตครอบครัวสมรสกับนาง นัยนา ศุภพรโอภาส มีบุตรด้วยกันทั้งสิ้น 3 คน วิทยาเสียชีวิตเมื่อวันที่ 18 เมษายน พ.ศ. 2565 จากภาวะสมองตายหลังเข้ารับการรักษาโรคมะเร็งปอด รวมอายุได้ 72 ปี
ผลงาน

วิทยา มีผลงานในวงการบันเทิงดังนี้
ผู้อำนวยการสร้างภาพยนตร์เรื่อง "18 กะรัต" (พ.ศ. 2528 )
ผู้ก่อตั้งสถานีวิทยุ ลูกทุ่ง เอฟ.เอ็ม. (พ.ศ. 2540) ซึ่งติดอันดับ 1 ของสถานีวิทยุยอดนิยม สำรวจโดย A.C.NIELSON 5 ปีซ้อน
ผู้อำนวยการสร้างภาพยนตร์เรื่อง "มนต์เพลงลูกทุ่ง เอฟ.เอ็ม."
ผู้อำนวยการสร้างภาพยนตร์เรื่อง "รวมพลคนลูกทุ่งเงินล้าน"
ผลงานการแสดง

2518 ความรักครั้งสุดท้าย
2522 แฟน (มาเฉพาะเสียง)
2527 สยามสแควร์
ผลงานการพิธีกร

คืนวันเสาร์  ช่อง 9
ดนตรีวาที ช่อง7
เสาร์สนุก ช่อง 9
ฉันมากับเพลง ช่อง 9
ซันเดย์มิวสิค ช่อง 9
รางวัล

วิทยา ศุภพรโอภาสได้รับรางวัลดังนี้
รางวัลพระราชทานเทพทอง ครั้งที่ 12 พ.ศ. 2554 สาขารางวัลนักจัดวิทยุกระจายเสียงดีเด่น
รางวัลภาพยนตร์แห่งชาติ สุพรรณหงส์ ครั้งที่ 28 พ.ศ. 2562 สาขารางวัลเกียรติยศ
รางวัลนาฏราช ครั้งที่ 12 พ.ศ. 2564 สาขารางวัลเกียรติยศด้านวิทยุ
รายชื่อบทใน คุณครูจอมเวท เนกิมะ!

รายชื่อบทในมังงะ รวบรวมบทและเนื้อหาของหนังสือในเล่มของ เรื่อง คุณครูจอมเวท เนกิมะ!
ดูเพิ่ม

ตัวละครจากเรื่อง คุณครูจอมเวท เนกิมะ!
รายชื่อตอนในคุณครูจอมเวท เนกิมะ!
แหล่งข้อมูลอื่น

"Complete list of Negima! Magister Negi Magi media offered by Kodansha (includes DVDs, novels, databooks, etc.)" (ภาษาญี่ปุ่น). Kodansha. คลังข้อมูลเก่าเก็บจากแหล่งเดิมเมื่อ 2009-02-04. สืบค้นเมื่อ January 5, 2009.
"Official list of Negima! Magister Negi Magi English volumes". Del Rey Manga. สืบค้นเมื่อ September 11, 2008.
| ด ค กคุณครูจอมเวท เนกิมะ! (Negima! Magister Negi Magi) โดย เค็ง อะกะมะสึ |
| --- | --- |
ตั ว ล ะ ค ร ห ลั ก
ม. 3 ห้องเอ: ครูประจำชั้น: เนกิ สปริงฟิลด์   นักเรียน: 1 ไอซากะ ซาโยะ • 2 อาคาชิ ยูนะ • 3 อาซากุระ คาซึมิ • 4 อายาเซะ ยูเอะ • 5 อิซึมิ อาโกะ • 6 โอโคอุจิ อากิระ • 7 คาคิซากิ มิสะ • 8 คากุระซากะ อาซึนะ • 9 คาซึกะ มิโซระ • 10 คาราคุริ ชาช่ามารุ • 11 คุกิมิยะ มาโดกะ • 12 คู เฟย • 13 โคโนเอะ โคโนกะ • 14 ซาโอโตะเมะ ฮารุนะ • 15 ซากุระซากิ เซ็ตซึนะ • 16 ซาซากิ มากิเอะ • 17 ชิอินะ ซากุระโกะ • 18 ทัตซึมิยะ มานะ • 19 เจ้า หลินเฉิง • 20 นางาเซะ คาเอเดะ • 21 นาบะ ชิซุรุ • 22 นารุทากิ ฟูกะ • 23 นารุทากิ ฟุมิกะ • 24 ฮาคาเซะ ซาโตมิ • 25 ฮาเซกาว่า จิซาเมะ • 26 เอวานเจลีน เอ.เค. แม็คโดเวล • 27 มิยาซากิ โนโดกะ • 28 มุราคามิ นัตซึมิ • 29 ยูกิฮิโระ อายากะ • 30 โยทสึบะ ซัตสึกิ • 31 ซาซี่ เรนนีเดย์
โรงเรียนมาโฮระ: ครู: โคโนเอะ โคโนเอมอน • ทาคาฮาตะ ที ทาคามิจิ • มินาโมโตะ ชิซึนะ   อื่น ๆ: ทาคาเนะ ดี. กู๊ดแมน • หุ่นยนต์ทานากะ
ชาวเกียวโต: อินุคามิ โคทาโร่ • โคโนเอะ เอจุน • สึคุโยมิ • อามางาซากิ จิงุสะ
คณะปีกสีชาด: กาโต้ คางุระ แวนเดนเบิร์ก • แจ๊ค รากัน • นากิ สปริงฟิลด์ • อัลโตบิเรโอ้ อีม่า
คณะโลกสัมบูรณ์: โคโยมิ • ชิราเบะ • ดิวนามิส • ทามากิ • โปโยะ เรนนี่เดย์ • เฟต อาเวลลังซ์ • ลูน่า • สึคุโยมิ • โฮมุระ
อื่น ๆ: โกโตกุจิ คาโอรุ • คณะปีกพิสุทธิ์ • คาโม • ชาช่าซีโร่ • ชิกุสะ อามางาซากิ • ซากุระ เมย์ • ติงต๊องเรนเจอร์ • เนคาเนะ สปริงฟิลด์ • ไบโอ ซู (เทวีหน่มน้ม) • วงดีดมะกอกจรวด • สไลม์สามใบเถา • วิลเฮล์ม โยเซฟ ฟอน แฮร์มัน
เ นื้ อ ห า ง า น ห ลั ก รายชื่อของวิเศษ • รายชื่อบท • รายชื่อเวทมนต์ • เรื่องย่อ
ง า น อ นุ พั น ธ์ คุณครูจอมเวท เนกิมะ! (อะนิเมะ) • คุณครูจอมเวท เนกิมะ! (ภาคคนแสดง) • เนกิมะ!? (อะนิเมะ) • เพลง • โอวีเอและโอเอดี
ห ม ว ด ห มู่ • ส ถ า นี
วัดสว่างมงคล

| วัดสว่างมงคล |
| --- | --- |

ที่ตั้ง: ตำบลทุ่งข้าวพวง อำเภอเชียงดาว จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสว่างมงคล ตั้งอยู่ที่บ้านห้วยทรายขาว ถนนสาย ชม. 3002 ตำบลทุ่งข้าวพวง อำเภอเชียงดาว จังหวัดเชียงใหม่ สังกัดคณะสงฆ์มหานิกาย
ประวัติ

วัดสว่างมงคล  เดิมเป็นวัดร้างมีพระเจดีย์เก่าแก่ตั้งอยู่ไม่ทราบว่าสร้างขึ้นในสมัยใด มีเรื่องเล่าว่า ครั้งตอนที่สมเด็จพระนเรศวรทรงมาตั้งทัพที่เมืองงาย เพื่อรอที่จะเสด็จยกทัพไปเมืองหาง ได้ทรงรับสั่งให้ทหารไปเสาะหาเสบียงมาเพิ่มเติมเพราะเสบียงมีไม่พอกับกำลังทหาร ทหารก็ได้ผ่านมาที่หมู่บ้านแห่งนี้แต่ได้เสบียงเพียงน้อยเท่านั้น ก่อนกลับก็เดินผ่านทุ่งนาก็ได้ไปเห็น”หน่วยมะข้าวหลวง”ซึ่งมีมากทหารจึงไปกราบทูลให้สมเด็จพระนเรศวรทรงทราบ พระองค์จึงทรงรับสั่งให้ทหารนำเอา “หน่วยมะข้าวหลวง” นี้มานึ่งให้กับ ทหารได้กินและเรียกหมู่บ้านนี้ว่า “บ้านโต้งมะข้าวหลวง” ต่อมาเพี้ยนเป็นบ้านทุ่งข้าวหลวง จนมาถึงประมาณปี พ.ศ. 2480 ได้มีชาวไทยใหญ่ได้อพยพมาและตั้งรกรากทำมาหากิน และได้จับจองเป็นเจ้าของ เพราะที่แห่งนี้อยู่ใกล้กับลำน้ำปิง มีความอุดมสมบูรณ์ และเมื่อปี พ.ศ. 2502 ได้มีชาวบ้านจากอำเภอป่าซาง จังหวัดลำพูน ได้อพยพมา และได้ซื้อที่ดินแห่งนี้ทำมาหากิน และได้ร่วมกันสร้างวัดขึ้น เพราะเห็นเป็นวัดเก่าแก่ (ปัจจุบันยังมีหลักฐานของพระเจดีย์เก่าเหลืออยู่)
ต่อมาประมาณปี พ.ศ. 2505 ก็ได้มีชาวบ้านจากอำเภอฮอดและอำเภอป่าซาง ได้เข้ามาตั้งรกรากทำมาหากิน ปี พ.ศ. 2526 บ้านทุ่งข้าวหลวงได้แยกออกจากตำบลเมืองงาย มาขึ้นกับตำบลทุ่งข้าวพวง และเปลี่ยนชื่อหมู่บ้านมาเป็น บ้านห้วยทรายขาว แต่คนเฒ่าคนแก่ยังเรียกบ้านทุ่งข้าวหลวงเรื่อยมา พร้อมกันนี้ก็ได้ร่วมกันสร้างวัดสว่างมงคล มีการพัฒนาวัดเรื่อยมา จนถึงปัจจุบัน โดยมีพระครูโอภาสมงคลกิตติ์ เป็นเจ้าอาวาส
พ.ศ. 2526 กรมการศาสนาก็ได้ประกาศยกวัดสว่างมงคลจากวัดร้างเป็นวัดที่มีพระสงฆ์และได้รับพระราชทานวิสุงคามสีมา เมื่อวันที่ 22 มกราคม 2550
เจ้าอาวาส

ลำดับเจ้าอาวาสตั้งแต่อดีตจนถึงปัจจุบัน
พระสมาน อินฺทโชโต ตั้งแต่  พ.ศ.  2502 - 2508
พระคำมูล จนฺทสีโร ตั้งแต่  พ.ศ.  2508 - 2512
พระคำ คมฺภีโร ตั้งแต่  พ.ศ.  2512 - 2514
พระบุญทา ญาติกาโร ตั้งแต่  พ.ศ.  2514 - 2521
พระด้วง ทีปปธมฺโม ตั้งแต่  พ.ศ.  2521 - 2525
พระครูโอภาสมงคลธรรม (ภิญโญ)	ตั้งแต่  พ.ศ.  2525 - 2538
พระคำปัน ตั้งแต่  พ.ศ.  2539 - 2540
พระอธิการกรัณย์  กตสาโร ตั้งแต่  พ.ศ.  2540 - 2542
พระพรหม  พรหฺมโชโต ตั้งแต่  พ.ศ.  2542 - 2543
พระครูโอภาสมงคลกิตติ์ (กรกต) ตั้งแต่  พ.ศ.  2543 - ปัจจุบัน
วินโดวส์ แนชวิลล์

| --- | --- |
ภาพหน้าจอวินโดวส์แนชวิลล์รุ่น 4.10.999
ผู้พัฒนา: ไมโครซอฟท์
ตระกูลระบบปฏิบัติการ: ไมโครซอฟท์วินโดวส์
รหัสต้นฉบับ: Closed source
สัญญาอนุญาต: ซอฟต์แวร์เชิงพาณิชย์
เว็บไซต์ทางการ: www.microsoft.com
วินโดวส์แนชวิลล์ (เดิมชื่อ เคลฟแลนด์) เป็นชื่อรหัสสำหรับการออกรุ่นที่ถูกยกเลิกของไมโครซอฟท์วินโดวส์ ที่ได้วางแผนว่าจะปล่อยออกใน พ.ศ. 2539 (ค.ศ. 1996) โดยรวมตัวกันระหว่าง "ชิกาโก" (วินโดวส์ 95) และ "เมมพิส" (วินโดวส์ 98 ที่ได้วางแผนว่าจะปล่อยออกใน พ.ศ. 2540 (ค.ศ. 1997)  ทำให้วินโดวส์แนชวิลล์ถูกเรียกว่า วินโดวส์ 96 อย่างเป็นทางการ. วินโดวส์แนชวิลล์ถูกปล่อยออกมาและมีวัตถุประสงค์เพื่อเน้นการรวมตัวกันระหว่างวินโดวส์และอินเทอร์เน็ตเอกซ์พลอเรอร์ เพื่อให้การแข่งขันกับ Netscape Navigator ดีขึ้น
ทางไมโครซอฟท์อ้างว่าวินโดวส์แนชวิลล์น่าจะเพิ่มคุณลักษณะการรวมตัวกันของอินเทอร์เน็ตให้กับเดสก์ท็อปของวินโดวส์ 95 และวินโดวส์เอ็นที 4.0 รวมทั้งสร้างคุณสมบัติใหม่ในอินเทอร์เน็ตเอกซ์พลอเรอร์ 3.0 ซึ่งถูกปล่อยออกก่อนวินโดวส์แนชวิลล์ประมาณสองสามเดือน คุณสมบัติใหม่คือเอาโปรแกรมจัดการแฟ้มและเบราว์เซอร์มารวมกัน มีความสามารถในการเปิดเอกสารไมโครซอฟท์ ออฟฟิศจากภายในอินเทอร์เน็ตเอกซ์พลอเรอร์โดยใช้เทคโนโลยี ActiveX และวิธีการที่จะวางเว็บเพจแบบเคลื่อนที่อย่างโดยตรงบนเดสก์ท็อปบนพื้นหลังแบบคงที่
รุ่นที่รั่วไหลมีหมายเลขรุ่น 4.10.999 (เทียบได้กับหมายเลขรุ่น 4.00.950 ของวินโดวส์ 95 และหมายเลขรุ่น 4.00.1111 ของวินโดวส์ 95 OSR2 และหมายเลขรุ่น 4.10.1998 ของวินโดวส์ 98) ในที่สุดโครงการนี้ก็ถูกยกเลิกในขณะที่ทางไมโครซอฟท์เปิดตัววินโดวส์แบบเต็มรูปแบบ วินโดวส์ 95 OSR2 ถูกปล่อยออกมาให้เป็นรุ่นชั่วคราวแทน "วินโดวส์แนชวิลล์"ได้นำมาใช้ใหม่กับ Windows Desktop Update ที่มากับอินเทอร์เน็ตเอกซ์พลอเรอร์ 4.0 พร้อมทั้งให้คุณลักษณะที่มากที่สุดที่สัญญาไว้กับวินโดวส์แนชวิลล์ แอปพลิเคชันของ Athena PIM คาดว่าน่าจะถูกปล่อยออกมาเป็นไมโครซอฟท์ อินเทอร์เน็ต เมล แอนด์ นิวส์ หลังจากนั้นทางไมโครซอฟท์ได้เปลี่ยนชื่อเป็นเอาท์ลุค เอกซ์เพรส
"เคลฟแลนด์"ได้ใช้เป็นชื่อรหัสก่อน"แนชวิลล์" ชิกาโกเป็นเมืองที่ใหญ่ที่สุดในอิลลินอยส์ เมมพิสเป็นเมืองที่ใหญ่ที่สุดในรัฐเทนเนสซี ทั้งแนชวิลล์และเคลฟแลนด์เป็นเมืองในรัฐเทนเนสซี ซึ่งเป็นที่รู้จักกันในนามของหมู่บ้านในอิลลินอยส์ เคลฟแลนด์เป็นเมืองที่รู้จักกันมากที่สุดรองลงมาจากโอไฮโอ
ดูเพิ่ม

ชื่อรหัสต่าง ๆ ของไมโครซอฟท์
วาซาอาริ

ผู้ตัดสินให้แต้มวาซาอาริโดยการยกแขนขึ้นในแนวขนานกับพื้น
วาซาอาริ (ญี่ปุ่น: 技あり; โรมาจิ: Waza-ari) เป็นแต้มที่สูงที่สุดเป็นอันดับสองที่นักกีฬาสามารถได้รับในการแข่งขันกีฬาศิลปะการต่อสู้ญี่ปุ่นที่ใช้การนับแต้มแบบอิปปง-วาซาอาริ มักใช้ในกีฬายูโด คาราเต้ หรือยิวยิตสู
วาซาอาริในกีฬายูโด

วาซาอาริ เป็นแต้มที่สูงที่สุดเป็นอันดับสองที่นักกีฬาสามารถได้รับในกีฬายูโด แต้มอื่น ๆ ที่มีค่ารองลงมาได้แก่ ยูโกะและโคกะ ส่วนแต้มสูงที่สุดเป็นอันดับแรกคืออิปปง ซึ่งเมื่อได้รับแล้วการแข่งขันจะจบลงโดยผู้ชนะคือผู้ที่ได้อิปปง ผู้ตัดสินให้แต้มวาซาอาริโดยการยกแขนขึ้นในแนวขนานกับพื้น ค่าของวาซาอาริสูงกว่าผลรวมของแต้มที่ต่ำกว่าใด ๆ ไม่ว่าจะได้กี่ยูโกะหรือโคกะ เมื่อหมดเวลา วาซาอาริก็ยังมีค่ามากกว่า
ในกีฬายูโด วาซาอาริจะได้รับหลังจากการทุ่มฝ่ายตรงข้ามอย่างมีการควบคุมและความแม่นยำ แต่ไม่ถึงขอบเขตของอิปปง หรือจับยึดที่หลังเป็นเวลาระหว่าง 15 ถึง 20 วินาทีบนเสื่อ เพื่อให้บรรลุถึงแต้มอิปปง จำเป็นต้องมีองค์ประกอบสี่ประกา ได้แก่ การใช้เทคนิคยูโดทำให้คู่ต่อสู้ลงสู้พื้นเสื่อด้วยหลัง ด้วยแรง ความเร็ว และการควบคุม หากองค์ประกอบทั้งสี่แสดงออกไม่ครบหรือแสดงออกได้ไม่ดี ผู้ตัดสินยังสามารถให้วาซาอาริได้
ดูเพิ่ม

อิปปง
แหล่งข้อมูลอื่น

Scoring waza-ari, yuko and koka on International Judo Federation website
Guide to judo on BBC Sport Academy
Waza-ari on Judopedia เก็บถาวร 2014-12-13 ที่ เวย์แบ็กแมชชีน
Tournament guide on JudoInfo.com
วัดสระสี่มุม (จังหวัดราชบุรี)

| วัดสระสี่มุม |
| --- | --- |
วัดสระสี่มุม

ชื่อสามัญ: วัดสระสี่มุม
ที่ตั้ง: หมู่ที่ 2 ตำบลเขาขลุง อำเภอบ้านโป่ง จังหวัดราชบุรี
ประเภท: วัดราษฎร์
นิกาย: เถรวาท มหานิกาย
เจ้าอาวาส: พระครูวิหารการโกวิท
กิจกรรม: ศาสนสถานในพระพุทธศาสนา
 สถานีย่อยพระพุทธศาสนา
วัดสระสี่มุม  ตั้งอยู่ หมู่ 2 ตำบลเขาขลุง อำเภอบ้านโป่ง จังหวัดราชบุรี  ฝ่ายเถรวาท มหานิกาย
เนื้อที่

มีเนื้อที่ประมาณ 16 ไร่ 3 งาน 14 ตารางวา
ประวัติวัด

วัดสระสี่มุม  เกิดขึ้นจากการชักชวนกันให้ตั้งวัดขึ้นใหม่ของชาวบ้านที่บ้านสระสี่มุม เพราะต้องไปทำบุญที่วัดเขาขลุงไกลมาก จึงเริ่มตั้งวัดขึ้น โดย นางริ้ว  เป็นผู้ริเริ่มก่อตั้งร่วมกับชาวบ้าน เดิมวัดตั้งอยู่ติดลำห้วยทางทิศเหนือของสระสี่มุม ห่างจากสระประมาณ 2 เส้น ตั้งขึ้นเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515 ปัจจุบันมีพระครูวิหารการโกวิท เป็นเจ้าอาวาส
ประวัติวัด > ประวัติสระสี่มุม

สระสี่มุม เป็นสระน้ำโบราณ ที่กองทัพทหารขุดขึ้นเพื่อเป็นที่กักเก็บน้ำไว้ใช้ในฤดูแล้งยามศึกสงคราม  มีขนาดกว้าง 137 เมตร ยาว 133 เมตร มีลักษณะเป็นสี่เหลี่ยมสี่มุม
ลำดับเจ้าอาวาส

หลวงพ่อที
หลวงพ่อโท่
หลวงพ่อชื่น
พระอธิการสว่าง
พระอธิการพวง
พระครูสังฆรักษ์เทิ้ม  วรปทุโม
พระครูวิหารการโกวิท (สมศักดิ์  อุวฒทโน) พ.ศ. 2533 - ปัจจุบัน
สกุลลาเบโอ

| สกุลลาเบโอ |
| --- | --- |

รูปวาดปลากา (Labeo chrysophekadion) เป็นสมาชิกหนึ่งในสกุลนี้ที่จัดว่ามีขนาดใหญ่

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้นใหญ่:: Osteichthyes
ชั้น:: Actinopterygii
อันดับ:: Cypriniformes
วงศ์:: Cyprinidae
วงศ์ย่อย:: Labeoninae
เผ่า:: Labeonini
สกุล:: Labeo Cuvier, 1816

ชนิด
 มากกว่า 100 
สกุลลาเบโอ (ชื่อวิทยาศาสตร์: Labeo) เป็นสกุลของปลาน้ำจืดที่อยู่ในวงศ์ปลาตะเพียน (Cyprinidae) โดยมีลักษณะที่สำคัญคือ ลำตัวยาว แบนข้างมากในบางชนิด บางชนิดแบนข้างน้อย จะงอยปากยื่นยาว บางชนิดจะงอยปากทู่ บางชนิดจะงอยปากแหลม ส่วนใหญ่ปลายจะงอยปากจะปกคลุมด้วยรูเล็ก ๆ และตุ่มเม็ดสิวเล็ก ๆ ใต้จะงอยปากมีติ่งเนื้อยื่นออกมาทั้งสองข้างอยู่หเนือขากรรไกรบน ริมฝีปากบนและล่างหนา หนวดที่ปลายจะงอยปากมักยาวกว่าหนวดที่มุมปากบน แต่ไม่ยาวมากนัก ความยาวของหนวดเมื่อเทียบกับเส้นผ่าศูนย์กลางตาแล้วมีขนาดใกล้เคียงกัน ครีบท้องยาวกว่าส่วนหัว ก้านครีบเดี่ยวของครีบหลังมีขอบเรียบและไม่เป็นหนามแข็ง ครีบหลังมีก้านครีบแขนง 10-12 ก้าน
มีขนาดแตกต่างกันออกไป ตั้งแต่มีขนาดไม่ถึงหนึ่งฟุตจนถึงเกือบ ๆ หนึ่งเมตร มักหากินโดยแทะเล็มตะไคร่น้ำ, สาหร่าย หรืออินทรียสารต่าง ๆ บริเวณโขดหินหรือใต้ท้องน้ำ พบทั้งทวีปเอเชียและทวีปแอฟริกา  พบแล้วมากกว่า 100 ชนิด นิยมเลี้ยงเป็นปลาสวยงามและรับประทานเป็นปลาเศรษฐกิจ
โดยที่ปลาสกุลนี้มีความใกล้เคียงกับสกุล Epalzeorhynchos มาก โดยที่หลายชนิด เช่น L. chrysophekadion ก็ใช้ชื่อสกุล Epalzeorhynchos เป็นชื่อพ้องด้วย
วัยมันส์คนพันธุ์ A

| --- | --- |
วัยมันส์คนพันธุ์ A
ปกวัยมันส์คนพันธุ์ A เล่ม 1 เวอร์ชันภาษาไทย ตีพิมพ์โดยบงกช
S·A(スペシャル·エー) (S·A (Supesharu Ē))
แนว: โรแมนติกคอเมดี้
มังงะ
เขียนโดย: มากิ มินามิ
สำนักพิมพ์:  ฮาคุเซนฉะ    บงกช
นิตยสาร: ฮานะ โตะ ยูเมะ
กลุ่มเป้าหมาย: โชโจะ
วางจำหน่ายตั้งแต่: 1 เมษายน 2546 – 19 มีนาคม 2552
จำนวนเล่ม:  17
อนิเมะโทรทัศน์
กำกับโดย: มิยาโอะ โยชิคาสึ
สตูดิโอ: AIC, Gonzo
เครือข่าย:  ชิบะทีวี
ฉาย:  6 เมษายน 2551  –  14 กันยายน 2551
ตอน: 24
มังงะ
S・A - Street Fight
เขียนโดย: มากิ มินามิ
สำนักพิมพ์:  ฮาคุเซนฉะ
นิตยสาร: ฮานะ โตะ ยูเมะ
กลุ่มเป้าหมาย: โชโจะ
วางจำหน่ายตั้งแต่: 2555 – ปัจจุบัน
จำนวนเล่ม: 1
วัยมันส์คนพันธุ์ A หรือ Special A , S·A(スペシャル·エー) เป็น การ์ตูนญี่ปุ่น แนวโชโจะ แต่งโดย มินามิ มากิ ในฉบับมังงะได้ตีพิมพ์ครั้งแรกในนิตยสาร ฮานะ โตะ  ยูเมะ ในตั้งแต่ 1 เมษายน พ.ศ. 2546 จนถึงวันที่ 19 มีนาคม พ.ศ. 2552 ในระหว่างการตีพิมพ์ทางนิตยสาร ได้ถูกผลิตเป็นอนิเมะขึ้น โดย สตูดิโอ กอนโซ และออกอากาศทางสถานีโทรทัศน์ Chiba TV  ตั้งแต่วันที่  6 เมษายน พ.ศ. 2551 จนถึง วันที่ 14 กันยายน พ.ศ. 2551
ในประเทศไทย เรื่องนี้ได้ลิขสิทธิ์โดยบงกช โดยได้ตีพิมพ์ครบทั้ง 17 เล่ม ส่วนฉบับอนิเมะได้ลิขสิทธิ์โดยโรส มีเดีย
เนื้อเรื่อง

เรื่องราวเริ่มจากสาวน้อย ฮานะโซโนะ ฮิคาริ ที่มีฝีมือชกต่อยเกินเด็กเพราะ อิทธิพลจากพ่อที่ชอบดูมวยปล้ำแต่วันหนึ่งกลับต้องพ่ายแพ้ให้กับ ทาคิชิมะ เค ลูกชายเพื่อนพ่อที่คลั่งมวยปล้ำไม่แพ้กัน ฮิคาริเลยหมายหัวเค เป็นคู่แข่งอันดับหนึ่งนับตั้งแต่นั้นมา
จนกระทั่งเมื่อฮิคาริมาเรียนโรงเรียนมัธยมไฮโซที่เดียวกันกับเค และยังเป็นสมาชิกในห้องเรียนชั้นหัวกะทิหนึ่งเดียวนามว่า Special A โดยสมาชิกในห้อง S.A. คือนักเรียนที่ผลการเรียนท็อปสุดในโรงเรียน 7 คน ที่ได้สิทธิพิเศษเหนือใครนั่นก็คือ ไม่ต้องเรียน
แต่ทว่า ฮิคาริ กลับมีจุดมุ่งหมายเพียงอย่างเดียวเท่านั้นคือการเอาชนะ เค ให้ได้โดยที่ไม่รู้เลยว่าเคนั้นแอบมีใจให้เธอมาตั้งแต่ต้น...เรื่องราวความรักวุ่นๆของฮิคาริและเคจะเป็นเช่นไร ติดตามมได้ใน S.A วัยมันส์คนพันธุ์